Der har i nattens løb været indbrud i hele otte biler rundt om i Nordjylland. 

Halvdelen af indbruddene gik ud over biler, der var parkeret i Sindal, mens de øvrige fire bilindbrud fandt sted i Støvring, Fjerritslev og Løgstør. I Sindal har tyven eller tyvene smadret sideruderne og fra de fire biler stjålet en computer, en autoradio, en GPS, og fra en af bilerne, en firmabil, er der stjålet værktøj. Fra en parkeret firmabil i Fjerritslev er der stjålet værktøj og måleudstyr fra et el-firma. Nordjyllands Politi oplyser, at man gerne vil i kontakt med folk, der har set eller hørt noget om striben af bilindbrud.